Η κυβέρνηση προχώρησε σε μια σημαντική κίνηση μειώνοντας τον ΦΠΑ σε φάρμακα και υπηρεσίες που σχετίζονται με την «μάχη» του καρκίνου .

Ο υπουργός Οικονομικών Χρήστος Σταϊκούρας ανακοίνωσε πως σε συνεννόηση με το υπουργείο Υγείας, αναλαμβάνει συγκεκριμένη νομοθετική πρωτοβουλία και προχωρά στην υπαγωγή των διαγνωστικών ραδιοφαρμάκων και των υπηρεσιών ακτινοθεραπειών που διενεργούνται σε ασθενείς με δυσίατα νοσήματα, μεταξύ των οποίων οι καρκινοπαθείς, στον υπερ-μειωμένο συντελεστή 6%.

Μέχρι σήμερα, τα ανωτέρω αγαθά και υπηρεσίες υπάγονταν στους συντελεστές 24% και 13%.

Με αυτή τη νομοθετική πρωτοβουλία, μειώνεται το κόστος που επιβαρύνονται οι ασθενείς, αλλά και η συνολική φαρμακευτική δαπάνη.

«Είμαστε, σταθερά, δίπλα στους πολίτες», ανέφερε ο υπουργός Οικονομικών.